Diari Oficial de la Generalitat Valenciana


Sumari del DOGV 8828, del 05-06-2020 (2020/4046)

RESOLUCIÓ d'1 de juny de 2020, del president de l'Institut Valencià de Competitivitat Empresarial (IVACE), per la qual s'amplien els terminis de presentació de documentació relativa a les sol·licituds presentades en el marc de la convocatòria del Pla renove de calderes i aerotèrmia domestiques 2020, destinades a la substitució d'equips d'ACS/calefacció de baixa eficiència per calderes de condensació o equips d'aerotèrmia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8828

Data del DOGV
:   05-06-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/4046


Data del document
:   01-06-2020

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'1 de juny de 2020, del president de l'Institut Valencià de Competitivitat Empresarial (IVACE), per la qual s'amplien els terminis de presentació de documentació relativa a les sol·licituds presentades en el marc de la convocatòria del Pla renove de calderes i aerotèrmia domestiques 2020, destinades a la substitució d'equips d'ACS/calefacció de baixa eficiència per calderes de condensació o equips d'aerotèrmia. [2020/4046]  
  
Mitjançant la Resolució de 18 de desembre de 2019, del president de l'Institut Valencià de Competitivitat Empresarial (IVACE), es van convocar les ajudes del Pla renove de calderes i aerotèrmia domèstiques 2020, destinades a la substitució d'equips d'ACS/calefacció de baixa eficiència per calderes de condensació o equips d'aerotèrmia, i es va convocar, així mateix, l'adhesió d'empreses instal·ladores (DOGV 8716, 14.01.2020).  
En l'article 10 d'aquesta convocatòria d'ajudes s'estableix el termini de presentació de les sol·licituds, que va començar el 30 de gener de 2020 i finalitza el 18 de juny de 2020, i en l'article 12 es detalla tota la documentació que ha de presentar empresa instal·ladora de la caldera/aerotèrmia i s'estableix com a termini màxim per al lliurament el 30 de juliol de 2020.  
Com a conseqüència de la publicació del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, l'activitat econòmica s'ha vist afectada perquè el reial decret inclou, entre altres matèries, limitacions a la llibertat de circulació, amb els efectes que això suposa per a treballadors, empreses i per a la ciutadania en general.  
  
Amb la finalitat de donar les màximes facilitats per a l'execució dels projectes de substitució de calderes i respondre a les necessitats derivades de la prolongació de la situació excepcional d'alarma, l'Àrea d'Eficiència Energètica de l'IVACE, mitjançant un informe de data 28 de maig de 2020, ha proposat ampliar la data límit de presentació de la documentació relativa a les sol·licituds presentades, inicialment prevista per al dia 30 de juliol de 2020; en el seu lloc s'ha proposat una data que es considera prou àmplia per a la realització correcta de l'actuació subvencionada i al mateix temps per justificar-la de manera adequada, en coherència amb els terminis de presentació de sol·licituds que van ser afectats per la suspensió de termes i terminis establida en la disposició addicional tercera de l'RD 463/2020.  
En virtut del que s'ha exposat, i de conformitat amb les competències atribuïdes per l'article 4 del Decret 4/2013, de 4 de gener del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial, i d'acord amb l'Ordre 3/2017, de 3 de febrer, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes de l'IVACE, dirigides a l'estalvi i eficiència energètica en el sector domèstic, resolc:  
  
  
Primer  
1. Ampliar la data límit de lliurament de la documentació corresponent a les sol·licituds presentades en el marc de la Resolució de 18 de desembre de 2019, del president de l'Institut Valencià de Competitivitat Empresarial (IVACE), per la qual es van convocar ajudes del Pla renove de calderes i aerotèrmia domèstiques 2020, destinades a la substitució d'equips d'ACS/calefacció de baixa eficiència per calderes de condensació o equips d'aerotèrmia, fins al 30 de setembre de 2020.  
  
2. D'acord amb el que s'estableix en l'apartat anterior, es modifica l'article 12, apartat 2, de la Resolució de 18 de desembre de 2019, que queda redactat com segueix:  
«El termini màxim per a entregar la documentació especificada en els apartats e, f, g, h, i, j, k, i l d'aquest article serà el 30 de setembre de 2020. »  
  
  
  
Segon  
Aquesta resolució entrarà en vigor l'endemà de la publicació en el Diari Oficial de la Generalitat Valenciana.  
  
Contra aquesta resolució no es pot interposar cap recurs, de conformitat amb el que es disposa en l'article 32.3 de Llei 39/2015, d'1 d'octubre, del procediment administratiu comú de les administracions públiques.  
  
València,1 de juny de 2020.- El president de l'IVACE: Rafael Climent González.